cyanic-selkie/wikianc huggingface dataset:
Cosenza
Normannarar, Hohenstaufen og Angevin-perioden
Seinare på 1000-talet vart Calabria eit føydalt hertugdøme under normannarane med Cosenza som hovudstad. Byen gjorde snart opprør mot styret til Roger Guiscard og vart først gjenerobra etter ei lang omleiring. Erkebispedømet i byen, frå 500-talet, er eit av dei eldste og viktigaste i regionen og tel meir enn 130 sokn. Under Hohenstaufen-styret vart byen derfor setet for Curia Generale. Keisar Fredrik II var spesielt interessert i byen og bygde fleire bygg og hjelpte til økonomisk, som å opprette eit viktig årleg marked.
Domkyrkja vart ombygd og innvia i 1222, og i 1242 vart Fredrik sin son Henrik gravlagd der. Seinare kjempa Cosenza bittert mot Angevin, som var støtta av prestestanden. Opprøret spreidde seg gjennom dalen til elva Crathis og byen vart ein kasteball mellom Angevin og Aragon. I 1432 slo Ludvig III av Anjou seg ned i borga med kona Margaret av Savoie. Då ho brått døydde, i 1434, vart ho gravlagd i domkyrkja.
Spansk dominans
I 1500 vart Cosenza okkupert av den spanske hæren leia av kaptein Consalvo de Cordoba, trass i motstand. Det var på 1500-talet at byen vart utvida og vart setet for statthaldaren i Calabria. Samstundes vart han kulturelt viktigare då Accademia Cosentina vart oppretta, der mellom anna Bernardino Telesio, Aulo Gianni Parrasio, Martiranobrørne og Antonio Serra gjekk. I 1707 avløyste austerrikarane spanjolane og i 1799 utropte byen seg til sjølvstendig republikk, men dette vart berre kortvarig og byen vart til slutt okkupert av kardinal Ruffo sin Lazzari. Kardinal Ruffo var fødd i provinsen Cosenza.
Det moderne Cosenza
Frå 1806 til 1815 kjempa Cosenza mot fransk dominans, og i 1813 vart mange opprørarar i byen, som var fødestad for den hemmelege foreininga Carbonari, avretta. Dei lokale opprøra i 1821 og 1837 viste fram mot Risorgimento. Dei vart følgde av opprør 15. mars 1844, der Bandierabrørne vart avretta i lag med nokre av tilhengjarane deira i Vallone di Rovito i Cosenza. I 1860, nokre månadar etter den kjappe og heroiske gjerningane til Garibaldi sine troppar vart det utført ei folkeavstemming der resultatet vart at Calabria vart ein del av det nye Kongedømet Italia.
Leukemi
Leukemi eller levkemi er kreft i beinmerg, lymfeknutar eller andre stader som produserer kvite blodlekamar (leukocyttar). Leukemi er i dag heller eit samnamn enn ein spesifikk sjukdom.
Typar
Leukemi vert delt inn i akutt og kronisk form. Det finst fire hovudtypar av leukemi.
Hjå vaksne er AML og KML vanleg, medan ALL er mest vanleg hjå born.
Ved akutte leukemiar skjer ein rask tilvekst av umogne blodlekamar. Den unormale tilveksten gjer at beinmergen ikkje kan produsera normale blodlekamar. Akutte former for leukemi er mest vanleg hjå born og yngre vaksne.
Kroniske leukemiar har ei sakte oppbygging av store mengder av mogne, men unormale blodlekamar. Akutt leukemi må takast til behandling straks, men det hastar ikkje fullt så mykje med kroniske leukemiar.
Symptom
Skadar på dei bloddannande organa resulterer i mangel på blodplater, som er viktige i blodlevringsprosessen. Dette gjer at personar med leukemi kan få blåmerke eller blødningar. I tillegg gjer sjukdommen pasienten andpusten og trøytt. (Raude blodlekamer) trengst for å transportera oksygen rundt i kroppen. Bein- eller leddsmerter kan oppstå. Hovudverk og oppkastanfall kan tyda på at kreften har spreidd seg til sentralnervesystemet.
Ved kronisk myelogen leukemi er milten ofte forstørra. Forstørra lymfekjertlar er det vanlegaste kliniske teiknet for kronisk lymfatisk leukemi.
Sentral-Makedonía
Sentral-Makedonía (gresk Κεντρική Μακεδονία, Kendrikí Makedonía) er ein av tretten periferiar i Hellas og er ein sentral del av Gresk Makedonia nord i landet. Sentral-Makedonía grensar til nabolanda Nord-Makedonia og Bulgaria i nord, til Aust-Makedonía og Thráki i aust, Vest-Makedonía i vest og Thessalía i sørvest.
Han omfattar dei tidlegare prefektura Thessaloníki, Khalkidikí, Sérres, Kilkís, Pélla, Imathía og Piería. Folketalet er om lag 1,9 millionar, noko som gjer han til den nest folkerikaste periferien i Hellas.
Hovudstaden i Sentral-Makedonía er Thessaloníki.
Periferieiningar og kommunar
Etter den administrative reforma i 2010 er periferien Sentral-Makedonía delt inn i sju periferieiningar som omfattar 38 kommunar.
Midtre Skårene
Midtre Skårene er eit fjell i Fjord kommune i Møre og Romsdal. Det har ei høgd på 1789 meter over havet og er det 495. høgaste fjellet i landet av fjella med primærfaktor på minst 50 meter.
Vålerenga Ishockey
Vålerenga Ishockey er ein ishockeyklubb i Vålerengens Idrettsforening. Klubben vart stifta den 29. juli 1913, med bakgrunn i Idrætspartiet Spark. Vålerenga Hockey har vorte noregsmeistrar heile 26 gonger, seinast i 2009. Vålerenga Hockey spelar heimekampane sine på Jordal Amfi. <!--uomsett
Starten
Vålerengas hadde gjennombrot i 1960. Vålerengens Idrettsforening ble stiftet allerede i 1913 og har gjennom hele historie vært en av Norges fremste idrettsklubber. ishockeyhistorie strekker seg tilbake til 40-tallet. Klubben deltok i NM for junior første gang i 1947, og brukte 10 sesonger på å etablere seg i toppen. I 1956 var det så klart for den første mestertittelen: Vålerengens IF vant NM for junior og gjentok bedriften 5 sesonger på rad. Dynastiet VIF var etablert.
Noregsmeisterskap
1960, 1962, 1963, 1965, 1966, 1967, 1968, 1969, 1970, 1971, 1973, 1982, 1985, 1987, 1988, 1991, 1992, 1993, 1998, 1999, 2001, 2003, 2005, 2006, 2007, 2009
Seriemeisterskap
1962, 1963, 1964, 1965, 1966, 1967, 1968, 1969,1970, 1971, 1980, 1982, 1985, 1988, 1991, 1992, 1993, 1994, 1996, 1998, 1999, 2000, 2002, 2003, 2005, 2007, 2010, 2019
Spillerstall 2011/2012
{|
Samfunnsøkonomene
Samfunnsøkonomene er ein interesseorganisasjon for dei som har eksamen i samfunnsøkonomi. Foreininga gjev ut tidsskriftet Økonomisk forum. Frode Lindseth er leiar (2011).
Fagforeining
Alle medlemmene er i utgangspunktet òg tilknytte Samfunnsøkonomenes fagforening, som arbeider for løns- og arbeidsvilkåra til medlemmene. Det er mogleg å reservere seg mot medlemsskap i fagforeininga.
Storbreen
Storbreen er ein isbre i Fjord kommune på Sunnmøre. Det høgaste punktet på breen er om lag 1330 meter over havet, men han er omkransa av høge fjell. I sør ligg ein fjelltopp på 1741 meter over havet, som er den 610. høgaste fjelltoppen i landet av fjella med primærfaktor på minst 50 meter.
Oldenhorn
Oldenhorn (tysk) eller Becca d'Audon (fransk) er eit fjell vest i Bern-Alpane i Sveits. Toppen er eit trippelgrensepunkt mellom kantonane Vaud, Bern og Valais.
Oldenhorn er den nest høgaste toppen i Diablerets-massivet og kantonen Vaud. Fjellet ligg oppfor Tsanfleuronbreen i sør og Col du Pillon i nord.
Ein kan lettast nå toppen langs austryggen. Scex Rouge (2 950 moh) i nærleiken er er knytt til Col du Pillon med ei kabelvogn. Tsanfleuronbreen må kryssast.
Vantage Hill
Vantage Hill er ein ås med flat topp, over 2 000 moh oppom sea level og 300 m oppom det omliggande platået, som ligg 10 nautiske mil (18 km) sørvest for Mount Henderson i den vestleg delen av Britannia Range. Dette er det sørlegaste punktet gruppa som vitja Darwinbreen under Commonwealth Trans-Antarctic Expedition (1957–58) nådde, og dei gav han dette namnet på grunn av det flotte utsynet frå toppen.
Dnepr
Dnepr, Dnipro eller Dnjapro er ei elv som renn frå Russland, gjennom Belarus og Ukraina, før ho renn ut i Svartehavet. Den totale lengda hennar er 2 285 km, der 485 km er i Russland, 595 km i Belarus og 1 095 km i Ukraina. Dnepr sitt nedslagfelt er heile 504 000 km², der 289 000 km² er innanfor grensene til Ukraina.
Dnepr har utspring i torvmyrar i Valdaihøgdene i Russland, i ei høgd på 220 meter. Ho renn hovudsakleg sørover, og renn til slutt ut i Svartehavet. 115 km av elva er ei naturleg grense mellom Belarus og Ukraina. Om lag 800 km av elva er ei rekkje av nesten samanhengande reservoar.
Namn
I alle tre landa elva renn gjennom har ho hovudsakleg det same namnet, sjølv om det vert uttala noko forskjellig, på russisk Днепр eller Dnepr, på belarusisk Дняпро eller Dnjapro og på ukrainsk Дніпро eller Dnipro. Elva vart først nemnd i det antikke Hellas av historikaren Herodot på 500-talet fvt. som Borysthenes (Βορυσθένης). Seinare kalla grekarane og romarane elva for Δαναπρις - Danapris og Danaper. Det gammalaustslaviske namnet på tida rundt Kievriket var Slavutitsj «den slaviske (elva)», hunarane kalla ho Var og bulgararane Buri-Tsjai.
Namnet Dnepr kjem frå sarmatariske ordet Dānu apara, «elva bakfrå».
Sideelver til Dnepr
Dnepr har mange sideelver, og dei viktigaste er nemnd her i orografisk rekkefølgje.
Reservoar
Dei siste 800 kilometrane før Dnepr renn ut i Svartehavet er nesten ei samanhengande rekkje av reservoar, og alle ligg innanfor Ukraina. Dei vart bygd langs elva i lag med vasskraftverka under Sovjetunionen. Desse vasskraftverka utgjer om lag ti prosent av generert energi i Ukraina. Reservoara inkluderer: Kiev (922 km²), Kaniv (675 km²), Krementsjuk (2 250 km²), Dniprodzerzjynsk (567 km²), Dnepr (420 km²) og Kakhovka (2 155 km²). Demningane som dannar desse vert brukt til å generere energi.
Byar og landsbyar ved Dnepr
Byar og landsbyar langs Dnepr er nemnde her frå kjelda til elva (i Russland) og til munningen (i Ukraina):
Arheimar, hovudstaden til gotarane, låg ved Dnepr i følgje Hervarar saga.
Skipsfart
Dnepr er ei viktig transportåre og viktig for økonomien i Ukraina, og alle reservoara er utstyrt med store sluser, slik at skip så store som 270×18 meter kan gå heilt opp til Kiev. Elva vert òg brukt til å transportere passasjerar, og innlandscruise på elvar som Dnepr og Donau har vore eit veksande marked dei siste åra.
Vidare oppover frå Kiev får Dnepr vatn frå elva Pripjat. Denne er det òg mogeleg å segle på, og ho er knytt til Dnepr-Bug-kanalen, som går til elva Bug. Det er i utgangspunktet mogeleg å knyte elva til dei vesteuropeiske kanalane, men ei demning utan sluse nær Brest i Belarus hindrar denne moglegheita. Det politiske forholdet mellom Vest-Europa og Belarus gjer at ein ikkje reknar med at dette kjem til å bli ein realitet på lang tid.
Kraftverk
Elva er vidkjend for demningane sine, som ofte er utropt som nokre av bragdene til den sovjetiske industrien. Den mest vidkjende er DnieproGES nær Zaporizjia, som vart bygd i 1927-1932 genererer årleg 558 MW. Under Den andre verdskrigen vart kraftverket totalt øydelagt, og i 1948 vart demninga bygd opp att på ny med hjelp av arbeidskraft frå Gulag-leirane. Denne gongen vart kapasiteten auka til 750 MW.
Vasskraftverk vart bygd i Krementsjuk i 1954-60, nær Kiev i 1960-64, i Dniprodzerzjynsk i 1956–64, og i Kaniv i 1963–75.
Grjotkopphornet
Grjotkopphornet  er eit fjell i Fjord kommune i Møre og Romsdal. Det har ei høgd på 1726 meter over havet og er det 657. høgaste fjellet i landet av fjella med primærfaktor på minst 50 meter.
Ulla
Ulla har namnedag 4. juli, både i Noreg og Sverige.
Al-Burj
al-Burj (arabisk البرج ) er ein palestinsk landsby som ligg 20 kilometer sørvest for Hebron. Landsbyen ligg i Hebron guvernement, sør på Vestbreidda. I følgje Palestinsk statistisk sentralbyrå hadde landsbyen eit folketal på 2 578 i 2007.
Den 25. februar 1953 vart fem arabiske gjetarar drepne og lemlesta av israelarar ved al-Burj, inkludert ein 13 år gammal gut.
Deir al-'Asal al-Fauqa
Deir al-'Asal al-Fauqa (arabisk دير العسل الفوقا ) er ein palestinsk by som ligg 16 kilometer vest for Hebron. Byen ligg i Hebron guvernement sør på Vestbreidda. I følgje Palestinsk statistisk sentralbyrå hadde byen eit folketal på over 1 600 i 2007.
Olmenhorn
Olmenhorn er eit fjell i Bern-Alpane i Sveits.
Illstigegga
Illstigegga  er eit fjell i Fjord kommune i Møre og Romsdal. Det har ei høgd på 1720 meter over havet og er det 675. høgaste fjellet i landet av fjella med primærfaktor på minst 50 meter.
Borðoy
Borðoy (på dansk språk Bordø) er ei av 18 øyar som utgjer øygruppa Færøyane.
Øya er den største av dei nordlege øyane (Norðuroyar), og flatevidda er om lag 95 km2. Her ligg Færøyane sin nest største tettstad, Klaksvik, som har om lag 5000 innbyggjarar. I tillegg er det sju andre tettstadar på øya; Norðyri, Anir, Árnafjørður, Strond, Norðtoftir, Depil og Norðdepil. Det går ferje mellom Borðoy og dei andre av Færøyane fleire gonger dagleg.
Øya har fem fjell, desse er Lokki (755 m), Háfjall (647 m), Borðoyarnes (392 m), Depilsknúkur (680 m) og Hálgafelli (503 m).
Borðoy var truleg den fyrste av Færøyane som vart folkesett.
Jonatan Johansson
Jonatan Johansson er ein finsk fotballspelar, som har spelt for fleire klubbar i England, Skottland og Sverige. I 2010-sesongen skal han spela for TPS i den finske fotballigaen. I 2009 spelte han sin landslagskamp nummer 100 for det finske landslaget.
Klubbkarriere
Johansson debuterte i den finske toppserien for klubben TPS frå Åbo (Turku) i 1995. I 1997 spelte han ei kort tid for Flora i Tallinn i Estland, før han drog til den skotske toppklubben Rangers. I 2000 vart han kjøpt av London-klubben Charlton Athletic i engelsk Premier League. Han spelte for Charlton i Premier League i fem sesongar, før han vart lånt ut til Norwich City i den nest høgste divisjonen i 2005-06. Sommaren 2006 forlet Johansson dei britiske øyane og drog til den svenske toppserien og Malmö FF. I 2009 hadde han eit nytt opphald i Skottland der han spelte for dei to klubbane Hibernian og St. Johnstone. Etter dette vende han heim til Finland, der han skal spela for gamleklubben TPS i 2010-sesongen.
Ad-Duwwara
ad-Duwwara (arabisk الدوّارة ) er ein palestinsk landsby som ligg fire kilometer aust for Hebron. Landsbyen ligg i Hebron guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 1 685 i 2006.
Fremste Høghornet
Fremste Høghornet  er eit fjell i Fjord kommune i Møre og Romsdal. Det har ei høgd på 1700 meter over havet og er det 755. høgaste fjellet i landet av fjella med primærfaktor på minst 50 meter.
Jonatan Johansson
Landslagskarriere
Johansson har vore ein viktig spelar for det finske landslaget. Han fekk A-lagsdebuten sin mot Kuwait 16. mars 1996, og passerte i 2009 hundre landskampar.
Orlogsbyen Karlskrona
Orlogsbyen Karlskrona eller Marinehamna i Karlskrona (svensk språk: Örlogsstaden Karlskrona) vart i 1998 teke med på UNESCO si liste over verdsarv.
Stóra Dímun
Stóra Dímun (dansk Store Dimon) er ei øy som er ein del av Færøyane. Øya ligg mot sør i øygruppa, og har ei flatevidd på 2,5 kvadratkilometer. Ein kan koma seg til øya om vérlaget er roleg. Berre ein familie bur fast på øya. Før 1920 var det ruinar etter ei gamal kyrkje på Stóra Dímun, men restane er ikkje teke vare på. Det er to fjell på Stóra Dímun: Høgoyggj (395 moh) og Klettarnir (308 moh).
Girl Can't Help It av Journey
«Girl Can't Help It» er ein song av det amerikanske rockebandet Journey frå albumet deira Raised on Radio frå 1986. Songen kom ut som den tredje singelen frå albumet, etter «Be Good to Yourself» og «Suzanne». Som dei to førre singlane vart «Girl Can't Help It» ein Billboard topp 40-hit, og gjekk inn på lista 20. september 1986 med ein 17. plass som høgaste plassering. Han vart òg ein topp 10-hit på rockelista og nådde niandeplassen på Billboard Mainstream Rock-lista.
«Girl Can't Help It» vart skriven av Journey-klaverspelaren Jonathan Cain, vokalisten Steve Perry og gitaristen Neal Schon, som då songen kom ut var dei einaste tre medlemmane att i bandet.
Lysår
Eit lysår eller ljosår (symbol: l.y.) er eit lengdemål for astronomiske avstandar. Det er definert som den distansen lyset tilbakelegg på eitt år. Lysfarten 299 792 458 meter i sekundet, som tyder at 1 lysår er 9 461 milliardar kilometer.
På same måte bruker ein lys-time, lys-min og lys-s. Avstanden til månen er 1,3 lys-s, til sola 8,3 lys-min, til Pluto 5,5 lys-time, til næraste stjerne (Alfa Centauri) 4,3 ly og til nærmaste spiralgalakse (Andromedatåka) 2,3 millionar ly.
Lysår skal no erstattast av SI-eininga parsec, pc. 1 parsec er det same som 3,26 lysår. Ein parsec er definert som avstanden der 1 astronomisk eining er motståande til ein vinkel på eit bogesekund
Neskopptindane
Neskopptindane er eit fjell i Fjord kommune i Møre og Romsdal. Det har ei høgd på 1687 meter over havet og er det 817. høgaste fjellet i landet av fjella med primærfaktor på minst 50 meter.
FRIKAR dance company
FRIKAR dance company er ei norsk dansegruppe som blander ulike dansetradisjonar til akrobatisk scenekunst og samtidsdans. Gruppa blei oppretta av lausdansaren Hallgrim Hansegård i 2006, og bruker lausdans, breakdans, capoeira, samtidsdans, akrobatikk og original musikk. Gruppa blei internasjonalt kjend då dei opptredde i Eurovision 2009 saman med Alexander Rybak.
Namnet frikar speler dels på det gamle norske ordet frikar, brukt om ein ubunden eller uovervunnen person, og den nyare avleiinga av engelsk freak, om ein som stikk seg ut.
Medlemmer
Dansarar: Hallgrim Hansegård, Martin Myhr, Sigbjørn Rua, Ulf-Arne Johannesen, Solveig Hårdnes, Anders Aasberg, Gjermund Bråten, Bruno Caverna og Ingeleiv Berstad.
Musikarar tilknytt kompaniet: Andreas Ljones, Andreas Bratlie, Frode Haltli, Rolf-Erik Nystrøm og Terje Isungset.
Opptredenar og prisar
Kompaniet har opptredd for Nasjonalballetten, Ekstremsportsveko, rockefestivalar og folkemusikkfestivalar, og i TV-program som Dansefeber, Norske talenter og Melodi Grand Prix. Dansarane i FRIKAR har også vore modellar for rørslene i dataspelet Age of Conan.
Provinsen Napoli
Provinsen Napoli  (italiensk Provincia di Napoli ) er ein provins i regionen Campania i Italia. Hovudstaden er byen Napoli og det er 92 kommunar i provinsen.
FRIKAR dance company
Opptredenar og prisar
Lausdansførestillinga Kruk! tok til i Egypt der Hansegård og Ljones arbeidde med den store Peer Gynt-forestillinga ved Sfinksen i Giza. Verket gav Hansegård utmerkinga «Årets folkemusikkartist».
Provinsen Napoli
Demografi
Provinsen Napoli er den provinsen med høgast folketettleik i Italia. I følgje det statlege statistikkbyrået i Italia låg dei seks kommunane med høgast folketettleik (Portici, Casavatore, San Giorgio a Cremano, Melito di Napoli, Napoli og Arzano) i provinsen, og det same gjorde 11 av dei 15 øvste. Han har eit areal på 1 171 km² og totalt 3 092 859 innbyggjarar (2005).
FRIKAR dance company
Opptredenar og prisar
I 2009 koreograferte Hallgrim Hansegård sceneshowet til låten «Fairytale» for Alexander Rybak. Rybak hadde fått i oppdrag av Per Sundnes frå NRK å føreslå ein låt som passa til Frikar fordi dei fire beste innslaga i den internasjonale finalen året før hadde hatt mannlege dansarar på scenen. Dansen gjorde gruppa vidkjent i Noreg og utlandet, og gruppa fekk prisen for beste koreografi ved Eurovision 2009.
Provinsen Napoli
Turisme
Området er ein stort turistdestinasjon i Italia med mange særs kjende turistattraksjonar. Pompeii, den utgravde romerske byen som vart gravlagd av Vesuv i år 79 er av dei mest populære i Italia.
Dei tre øyane Ischia, Procida og Capri i Napolibukta er òg kjende destinasjonar. På Capri finn ein den kjende blå grotta.
Pingvinar
Pingvinar (Spheniscidae) er ei familiegruppe med fuglar som omfattar 18 artar fordelt i 6 slekter. Dette er einaste familien i den biologiske ordenen Sphenisciformes. Pingvinane held til på den sørlege halvkula, særleg i Antarktis.
Sjølv om alle pingvinartar har naturleg tilhald på den sørlege halvkula, er dei ikkje avgrensa til å leve i kaldt klima, slik som i Antarktis. Faktisk er det berre få pingvinartar som lever så langt sør. Fleire artar finst i den tempererte sona, og éin art, galapagospingvinen, lever nær ekvator.
Skildring
Pingvinar er middels store til store fuglar som veg rundt 1-30 kg og blir rundt 30-115 cm høge. Den største nolevande arten er keisarpingvin. I gjennomsnitt er vaksne keisarpingvinar ca. 1,15 m høge og veg 35 kg eller meir. Den minste pingvinarten er dvergpingvin, rundt 30 cm høg og veg litt over eit kilogram. Blant nolevande pingvinartar, lever dei større pingvinane i kaldare område, medan mindre pingvinar er generelt er funne i temperert eller tropisk klima.
Anatomi og fysiologi
Pingvinar er tilpassa eit liv nær havet og kan halde ut sterk kulde. Dei har eit tjukt varmeisolerande feittlag under huda, og kan styra blodtilførselen til kroppsdelane sine, slik at dei kan redusera nedkjøling av blodet samstundes som ikkje kroppsdelane frys.
Dei kan ikkje flyga, men sym raskt og smidig, hjelpt av luffeaktige venger og ein glatt fjørdrakt. Eit luftlag innanfor fjørne gjer at dei flyt lettare i vatnet og held varmen. På land går eller hopper pingvinane oppreist, dei brukar stjerten og vengene for å oppretthalde balansen. Men dei kan også skyva seg framover på magen på is og snø.
Symjefarta under vatn er til vanleg berre 6-12 km/t, sjølv om det er rapportert om fart på 27 km/t, som er meir realistiske i tilfelle flukt frå farar. Dei små pingvinane vil vanlegvis ikkje dukke djupt. Dei fangar byttedyra sine nær overflata i dykk som normalt varar berre eit minutt eller to. Større pingvinar kan dykke djupt når dei har trong til det. Eit dykk registrert blant den store keisarpingvinen nådde ei djupne på 565 m i opptil 22 minutt.
Åtferd
Pingvinar lever i flokk, gjerne tusenvis saman. Dei hekker i store koloniar og kan vandra eller symja saman på store reiser som endå er lite kjente for forskarar. Dei jaktar og et sjødyr, som kril, fisk og blekksprut.
Pingvinar myter alle fjører omtrent samstundes over ein periode på to til fem veker om sommaren eller hausten. I denne perioden ser dei forkomne og 'sjuke' ut, dei er ikkje i stand til å symje og må derfor faste. Det er viktig at mytande pingvinar ikkje blir forstyrra av menneske eller predatorar.
Pingvinartar
Pingvinar i rekkjefølgje etter EBird/Clements Checklist v2018 med norske namn etter Norske navn på verdens fugler:
Slekt Aptenodytes
Slekt Pygoscelis
Slekt Eudyptula
Slekt Spheniscus
Slekt Eudyptes
Opplett
Opplett er ein vêrtype der det ikkje kjem noko nedbør, til dømes ein tørkeperiode eller berre ein regnfri periode mellom byer.
Sedum pachyphyllum
Sedum pachyphyllum er ei sukkulent plante i bergknappslekta i bergknappfamilien. Arten veks naturleg i Mexico (Sierra Mixta, San Luis og Oaxaca) og blir i dag nytta som hageplante. S. pachyphyllum kan bli om lag 30 cm høg. Blada er tjukke og korte, ser ut som ein finger eller klubbe og er svakt krumma oppover. Fargen er grå eller lysegrøn, men kan bli raude om vinteren. Blomstrane er gule.
Kultivarar
Det finst mange ulike former og kultivarar av S. pachyphyllum, til dømes:
Det er også blitt kryssa fram fleire hybridar:
Hadab al-Fawwar
Hadab al-Fawwar (arabisk حدب الفوّار ) er ein palestinsk landsby som ligg sju kilometer sørvest for Hebron. Landsbyen ligg i Hebron guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 1 918 i 2007.
Thrakia
Thrakia er ein historisk region aust på Balkanhalvøya. Etter oppløysinga av Det osmanske riket i tida før, under og etter den første verdskrigen er regionen delt mellom fleire land.
Blåtinden i Norddal
Blåtinden  er eit fjell i Fjord kommune i Møre og Romsdal. Det har ei høgd på 1664 meter over havet og er det 922. høgaste fjellet i landet av fjella med primærfaktor på minst 50 meter.
Datong
Datong (eller Tatung) er ein kinesisk storby i provinsen Shanxi i det nordlege Kina. Folkemengda innan bygrensene er berekna til 3,1 millionar.
Datong er ein viktig industriby og eit jarnbaneknutepunkt i eit område rikt på kolførekomstar. Byen er sterkt industrialisert.
Tidlegare heitte byen Pingcheng, og var hovudstad i det nordlege Wei-kongedømet (400- og 500-talet). Kalksteinsgrotter ved det nærliggande Yungang har buddhistisk kunst frå same periode.
Den Norske Turistforening
Den Norske Turistforening (DNT) er ei foreining for vandrarar og anna friluftsfolk, og den største friluftsorganisasjonen i Noreg, med over 240 000 medlemmar. Til saman er 57 lokale turistforeinigar og turistlag tilslutta Den Norske Turistforening, som er ein «paraplyorganisasjon» og landsforeining for desse lokale turistforeiningane. Dei lokale foreiningane driv hytter på fjellet og i skogane, merkjer og legg til rette turstiar og arrangerer turar i kvar sine eigne geografiske område, medan Den Norske Turistforening tek seg av dei sentrale oppgåvene, som mellom anna går ut på å gje ut medlemsbladet Fjell og Vidde og årboka, drive organisasjonsarbeid, naturvernarbeid, medlemsteneste og informasjons- og marknadsføringsarbeid. Lokalforeiningane driv til saman 411 hytter, merkjer 19 000 km sommarruter (turstiar) og 5 000 km vinterruter (skiløyper). Foreiningane held årleg 2 500 turar og kurs, både i inn- og utland. Kristin Krohn Devold er generalsekretær (2011).
Historie
Foreininga blei grunnlagd den 21. januar 1868 etter pådriv frå konsul Thomas Johannesen Heftye og kaptein Hans Hagerup Krag. I tillegg til desse to sat oberst Fredrik Næser, professor Halvor Rasch, og assessor W. Erichsen i den første direksjonen. Turistforeininga hadde som føremål «at lette og udvikle Turistlivet her i Landet». Den første medlemsforeininga blei Oslo og omland, grunnlagd same året som hovudforeininga, i og med at Den Norske Turistforening og lokalforeininga var den eine og same foreininga fram til Den Norske Turistforening byrja å fungere som nasjonal foreining.
Medlemsforeninger
Dei 57 medlemsforeningane med lokallag er:
Aust-Makedonía og Thráki
Aust-Makedonía og Thráki (gresk Ανατολική Μακεδονία και Θράκη, Anatolikí Makedonía ke Thráki) er ein av tretten periferiar i Hellas. Han dekkjer den austlege delen av Gresk Makedonia i lag med Gresk Thráki og omfattar dei tidlegare prefektura Dráma, Kavála, Xánthi, Rodópi og Évros.
Periferien har vel 600 000 innbyggjarar (2011) og grensar til Sentral-Makedonía i vest, til Bulgaria i nord og Tyrkia i aust. I sør ligg Det thrakiske havet, som er den nordlegaste delen av Egearhavet. Hovudstaden i periferien er Komotiní.
Byar og tettstader
Dei største byane og tettstadene i periferien er:
Torbjørn
Torbjørn eller Thorbjørn er eit gammalt nordisk mannsnamn, samansett av gudenamnet Tor og 'bjørn'.
Den norrøne forma av namnet var Þorbiǫrn, medan Thorbiorn var den gammaldanske og gammalsvenske forma. Torben er ei dansk/tysk form, Thorben hovudsakleg tysk, medan ein i engelsk namnetradisjon hovudsakleg finn namnet i etternamn som Thurburn, Thorbern, Thorebern, Thorber og Thurber. Torbjørn har norsk namnedag den 5. juni og Torbjörn har svensk namnedag den 9. mars.
Bruk
Þórbiǫrn er blant dei ti vanlegaste mannsnamna funne i norrøne runeinnskrifter, og namnet var derfor truleg utbreidd i vikingtida. Dei vanlegaste skrivemåtane for namnet var Þurbiurn og Þorbiarn.
Både Torbjørn og Thorbjørn var mykje gjevne til gutebarn på byrjinga av 1900-talet. Thorbjørn var vanlegast først i hundreåret, men bruken tok til å gå ned på 1930-talet. Bruken av Torbjørn har vakse sidan namnestatistikk tok til å førast rundt 1880, og hadde ein topp frå like før 1930 til like etter 1940, då over 0,5 % av nyfødde gutar fekk namnet.
Detroit
Detroit er den største byen i delstaten Michigan i USA. Han har 886 675 innbyggjarar (2005), og er dermed den tiande største byen i USA. Detroit ligg i Wayne County.
Detroit er namngjeten som sentrum for bilindustrien i USA, og for musikkmiljøet i byen. Detroit har difor fått tilnamna «Motor City» og «Motown». Detroit er òg kjend for høg kriminalitet, han er ein av dei farlegaste byane i USA.
Geografi
Byen har namnet «Detroit» på grunn av at han ligg ved Detroitelva (frå fransk «Rivière du Détroit», 'sund-elva'). Detroit ligg mellom to sjøar, Eriesjøen og St. Clair-sjøen.
Detroit har eit areal på 370,2 kvadratkilometer.
Klimaet i Detroit er typisk for Midtvesten, med kalde vintrar og varme somrar. Som ei følgje av nærleiken til dei store sjøane er det mykje snø i Detroit om vinteren.
Detroit ligg attmed grensa til Canada, og har tunnelsamband til byen Windsor på den andre sida av grensa.
Økonomi
Henry Ford starta bilselskapet Ford i Detroit i 1903, og i heile det tjuande hundreåret har byen vore hovudsetet for bilindustrien i USA. Dei to andre store bilprodusentane i landet, General Motors og DaimlerChrysler, held òg til i Detroit.
Tilbakegangen i bilindustrien har gjort at det dei siste åra har vorte mange arbeidslause industriarbeidarar i Detroit.
Idrett
Det er toppnivålag i alle dei fire store idrettane i USA i Detroit. I ishockeyserien NHL speler laget Detroit Red Wings, og i basketballserien NBA speler laget Detroit Pistons. Detroit Lions er amerikansk fotball-laget i Detroit, og i baseball har Detroit laget Detroit Tigers. Detroit er ein av få byar i USA som har lag i både NFL, NHL, NBA og MLB.
Ytre London
I enkelte samanhenger, spesielt i samband med folketalstatistikk, blir ein annan definisjon på ytre London brukt. Ein ekskluderer då Newham og Haringey, men inkluderer Greenwich. Årsaka til dette er at det gjer det lettare å samanlikna tal frå før og etter omstruktureringa i 1965.
Fjerding (fleirtyding)
Ein fjerding tyder ein fjerdedel, og kan vise til
Al-Heila
al-Heila (arabisk الحيلة ) er ein palestinsk landsby som ligg åtte kilometer sør for Hebron. Landsbyen ligg i Hebron guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 1 277 i 2007.
Steinalderen
Steinalderen er den epoken i menneskeslekta si historie da ein hovudsakleg bruka reiskapar av stein og andre naturmateriale, men ikkje metall. Han er den lengste perioden i menneskehistoria, rundt 2,6 millionar år, med ei byrjing i den geologiske epoken pleistocen. Steinalderen har vart i ulik tid innan ulike menneskesamfunn — nokre samfunn har klart seg utan metall fram til våre dagar.
Perioden er den første i menneskehistoria der ein ser utstrekt bruk av teknologi, og ei spreiing av menneske til tidlegare ubebudde område. Han endar med utviklinga av jordbruket, domestisering av dyr og smelting av kopar. Han blir kalla ein førhistorisk periode, i den betydninga at han var forut for den nedskrivne historia.
Inndeling
Steinalderen er den første perioden i treperiodesystemet frå 1800-talet, der bronsealderen og jernalderen utgjer dei to andre. Han vart vidare delt inn i dei tre underperiodane nemnde ovanfor av John Lubbock i det klassiske historieverket Pre-historic Times frå 1865. Dei tre underperiodane er så inndelte i enda mindre underperiodar.
Magnus Buflod
Magnus Buflod' var ein norsk lyrikar. Han blei fødd og budde heile livet i Trysil i Hedmark fylke. I tillegg var han var målar og felespelar, og livnærte seg som handverkar. Han var gift med Mina, søster til Einar Skjæraasen.
Han gav ut desse diktsamlingane:
I tillegg er han representert i fleire norske diktantologiar. Fleire av dikta hans har vorte sett tone til.
Steinalderen
Levesett
Dei tok i bruk ei rekkje materialar. Nokre steinsortar, som f.eks. flint, vart forma eller knakka for å laga skjerereiskapar og våpen, mens andre steinsortar som basalt og sandstein vart bruka til å laga kverner og andre reiskapar. Tre, bein, skjel og horn vart òg mykje bruka. Når det er steinen som har gitt perioden namn skuldast dette at det er det materialet som blir best bevart, og som dermed har sett mest spor etter seg. Mot slutten av perioden tok dei også i bruk keramikk.
Hellevassfonni
Hellevassfonni er ein isbre på Hallingskarvet i Hol kommune i Viken. Han ligg like vest for Folarskardnuten og fjelltoppane rundt breen strekkjer seg opp til ei største høgd på 1885 meter over havet.
Vesteråshornet
Vesteråshornet eller Væsteråshornet er eit fjell i Fjord og Stranda kommune i Møre og Romsdal. Det har ei høgd på 1660 meter over havet og er det 944. høgaste fjellet i landet av fjella med primærfaktor på minst 50 meter.
Sametingsvalet 2005
Sametingsvalet 2005 var eit val til Det norske sametinget som vart skipa til den 12. september 2005. Samstundes vart Stortingsvalet 2005 skipa til.
Provinsen Salerno
Provinsen Salerno  (italiensk Provincia di Salerno ) er ein provins i regionen Campania i Italia. Hovudstaden er byen Salerno. Han har eit areal på 4 923 km² og totalt 1 089 770 innbyggjarar (2005).
I den kuperte landsbygda kan ein mellom anna finne Gole del Calore di Felitto, eit område med juv mellom Felitto og Magliano Vetere danna av elva Calore Lucano.
Av dei mange historiske bygningane i provinsen finn ein kapittelhuset til Certosa di Padula, eit karteusisk kloster i byen Padula.
Det er 158 kommunar i provinsen. Dei største byane i provinsen er Salerno med 146 324, Cava de' Tirreni med 52 616, Battipaglia med 50 958 og Nocera Inferiore med 47 932 innbyggjarar.
Største kommunar
Per 31. mai 2005
Raised on Radio
Raised on Radio er det niande studioalbumet av det amerikanske rockebandet Journey, gjeve ut i april 1986 på Columbia Records. Det er det einaste Journey-albumet utan bassisten Ross Valory, som her vart erstatta av studiomusikarane Randy Jackson og Bob Glaub. Trommeslagaren Steve Smith bidrog på eit par spor, men vart sidan erstatta av Larrie Londin og Mike Baird.
Albumet inneheldt tre topp 20-singlar i USA: «Girl Can't Help It» (nr. 17), «I'll Be Alright Without You» (nr. 14) og «Suzanne» (nr. 17). Det inneheldt òg topp 10-singelen «Be Good to Yourself» (nr. 9) Albumet nådde fjerdeplassen på Billboard 200-lista, og selde til dobbel platinaplate i USA.
Bakgrunn
Raised on Radio kom ut tre år etter Frontiers (1983). I 1984, gav både gitaristen Neal Schon og songaren Steve Perry ut album kvar for seg. Schon i bandetHSAS (Through the Fire) og Perry med det første soloalbumet sitt, Street Talk. Perry vurderte å forlate Journey etter Street Talk, som han omtalte som noko av det kjekkaste han hadde gjort. Perry valde å kome attende til Journey etter å ha hatt ein telefonsamtale med klaverspelaren Jonathan Cain, som ønskte å arbeide med han på nokre uferdige songar.
Etter at Perry kom attende til Journey, byrja han å ta meir kontroll over retninga til bandet. Bassisten Ross Valory og trommeslagaren Steve Smith fekk begge sparken frå bandet, mot ønska til managerenHerbie Herbert. I følgje Perry, var ikkje Valory og Smith «nøgde med å spele den typen musikk me spelte og ønskte ikkje å turnere». Smith sa seinare opp den tidlege innspelingsprosessen: «Det var mykje press om å gjere det slik Steve Perry ønskte det, som eg hadde mykje problem med fordi eg meinte det burde vere ei gruppeinnspeling, slik dei andre platene våre hadde vore.» Valory og Smith vart erstatta av ymse studiomusikar på innspelinga av Raised on Radio, inkludert Randy Jackson (bassgitar) og Larrie Londin (trommer). I VH-1-programmet Behind the Music om bandet, sa Perry at han angra på avgjersla si. Smith spelte inn tre spor med Journey på albumet, og han og Valory fekk honorar frå plata og den påfølgjande turneen. Begge kom attende til Journey i 1995.
Bandet meinte at Perry, som hadde synt at han kunne fungere som produsent på Street Talk, var det beste valet til å produsere albumet. I følgje Perry gav dette resten av bandet så mykje kunstnarisk kontroll som dei kunne få: «Journey veit korleis det skal høyrast ut, så me var alle samde om at eg ville vere ein bra, trygg og ikkje-diktatorisk produsent.»
Perry endra originaltittelen på prosjektet frå Freedom til Raised on Radio, som irriterte Herbert og somme av bandmedlemmane, sidan det ikkje følgde det faste mønsteret deira om å ha albumtitlar med berre eitt ord.
Studiotrommeslagaren Mike Baird og bassisten/korvokalisten Randy Jackson spelte i staden for Smith og Valory på den påfølgjande turneen.
Prestholtskarvet
Prestholtskarvet  er eit fjell i Hol kommune i Viken. Det har ei høgd på 1863 meter over havet og er det 341. høgaste fjellet i landet av fjella med primærfaktor på minst 50 meter.
ATC
ATC kan visa til:
Hureiz
Hureiz (arabisk حريز ) er ein palestinsk landsby som ligg sju kilometer søraust for Hebron. Landsbyen ligg i Hebron guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 997 i 2006.
Fjerdingsveg
Fjerdingsveg, ofte avkorta til fjerding, er ei eldre måleeining bruka om ei kvart norsk mil. Dette vil seie 4 500 alen eller om lag 2,82 km.
Provinsen Bologna
Provinsen Bologna  (italiensk Provincia di Bologna ) er ein tidlegare provins i Emilia-Romagna i Italia. Han blei erstatta i 2015 av Città metropolitana di Bologna ('Metropolbyen Bologna').
Provinshovudstaden var byen Bologna. Provinsen hadde eit areal på 3 702 km² og totalt 944 297 innbyggjarar (2005). Det var 60 kommunar i provinsen og dei største av desse var:
Miljonuten
Miljonuten  er eit fjell i Hol kommune i Viken. Det har ei høgd på 1851 meter over havet og er det 358. høgaste fjellet i landet av fjella med primærfaktor på minst 50 meter.
Anne Vik
Anne Vik har hatt ei lang rekkje tillitsverv som politikar i Kvæfjord kommune og i Troms fylke. Ho har vidare hatt verv i organisasjonar, mellom anna som leiar for Norges Bondekvinnelag og medlem av styret i Norges Bondelag, og i Senterpartiet sitt sentralstyre.
Etter realskule fekk Anne Vik arbeid i Televerket frå 1951 til 1955. Då gifta ho seg og blei husmor og gardbrukar i Kvæfjord. Frå 1970-talet engasjerte ho seg i politikk. Ho var medlem av Kvæfjord kommunestyre frå 1971 til 1975. Ho var også nestleiar i skulestyret frå 1971 til 1975, i perioden etter var ho leiar. Ho var varaordførar i Kvæfjord 1995 til 1999.
Frå 1979 til 1987 var ho medlem av fylkestinget i Troms, frå 1987 til 1995 av fylkesutvalet. Som fylkespolitikar hadde ho ei lang rad fylkeskommunale verv, og hadde også mange offentlege nasjonale verv. Nokre av desse:
Verv i organisasjonar
I tillegg hadde ho mange verv i organisasjonar:
Focșani
Focșani (tysk Fokschan; ungarsk Foksány) er ein by i Romania med om lag 100 000 innbyggjarar. Han er hovudstad i Vrancea fylke og ligg ved elva Milcov.
Mykines
Mykines, dansk Myggenæs, er ei øy som høyrer til Færøyane. Mykines er den vestlegaste av øyane som utgjer øygruppa Færøyane. Øya er kjend som eit fugleparadis.
Focșani
Byen ligg sør i Moldavia, tett ved den gamle grensa til Valakia. På 1800-talet vart desse to fyrstedøma slått saman til Romania.
Mykines
Øya er 10,3 kvadratkilometer i flatevidd og har 11 fastbuande ibuarar (2004). På øya er det om lag 1200 sauer.
Focșani
I dette området kjem Karpatane nærast til den nedre delen av Donau og dette området vert i militærhistoria kalla «Focșanibrotet»
Mykines
På Mykines finst det berre ei bygd, «Mykines bygd». Fram til slutten av 2004 danna øya ein eigen kommune. Ved årsskiftet vart øya slegen saman med Sørvágur kommune. Fyrst på 1900-talet var Mykines ein av dei største kommunane på Færøyane. På grunn av at øya ligg isolert til har fråflyttinga gradvis auka, slik at det nå berre er eit dusin fastbuande att.
Albumet Help!
Help! er det femte albumet av The Beatles og filmmusikken til filmen med same namn. Det vart produsert av George Martin for EMI sitt Parlophone Records og den originale britiske utgjevinga av albumet inneheld sju songar som var med i filmen og sju songar som ikkje var det, mellom anna ein av dei mest innspelte songane gjennom tidene, balladen «Yesterday» av Paul McCartney.
Albumet inneheld to songar som vart store hittar i mange land, «Ticket to Ride» og tittelsporet. Songar som Lennon sin «You've Got to Hide Your Love Away» indikerte påverknad av Bob Dylan og folkemusikk. I seinare år fortalte Lennon at tittelsporet var eit rop om hjelp sidan presset den store populariteten gav og hans eige ulukkelege humør (som han seinare kalla sin «feite Elvis-periode»). Han fortalte samstundes at han angra på at han gjorde songen om frå ein neddempa song ala Roy Orbison sin «Only the Lonely» til ein rask song på grunn av kommersielt press.
McCartney medverka med «Yesterday», «Another Girl», «The Night Before», og «I’ve Just Seen a Face». McCartney viste kor mangesidig han var då Beatles i løpet av ein innspelingsdag, den 14. juni 1965, spelte inn songane hans «I’m Down», «I’ve Just Seen a Face» og «Yesterday»
George Harrison medverka med «I Need You» og «You Like Me Too Much». Dette var dei første Harrison-songane på eit Beatles-album sidan «Don’t Bother Me» frå With The Beatles i 1963.
I 2012 vart albumet plassert på 331. plass på musikkmagsinet Rolling Stone si liste over dei 500 beste albuma gjennom tidene.
Utgjeving
På plateomslaget ser ein gruppa med armane som stavar eit ord med flaggsignal. Eigentleg skulle dei stave HELP, men dette såg visstnok ikkje så bra ut, så dei valde i staden å improvisere. Derfor stavar dei eigentleg NUVJ.
Albumet vart gjeve ut på CD i 1987.
Innhald
Den amerikanske utgåva av albumet inneheld songar frå filmen, samt eit par orkesterstykke komponert av Ken Thorne og framført av George Martin Orchestra. Av desse stykka finn ein det første musikkstykket med indisk sitar på eit popalbum.
Medverkande
The Beatles
Andre musikarar
Salstrofé
I USA selde albumet 1 314 457 eksemplar innan 31. desember 1965 og nesten 1,6 millionar innan slutten av 60-åra.
BPI-sertifiseringa gjeld berre for sal etter 1994.
Firth of Forth
Firth of Forth (skotsk-gælisk Linne Foirthe) er ein firth eller fjord i Nordsjøen i Skottland mellom Fife i nord og West Lothian, City of Edinburgh og East Lothian i sør. Den indre delen av fjorden vert rekna som estuaret til elva Forth. I romartida vart fjorden kalla Bodotria.
Geografi og økonomi
Fjorden vart forma under den siste istida.
I elva kan ein merke tidvatnet heilt opp til Stirling, men generelt vert enden av fjorden rekna for å vere ved Kincardine-brua.
Det ligg mange byar langs kysten, samt eit petrokjemisk industriområde ved Grangemouth, ei kommersiell hamn i Leith, eit tidlegare verft ved Methil som bygde oljeplattformer, skipsopphoggingsverft ved Inverkeithing og eit marineverft ved Rosyth.
Kincardine Bridge, Clackmannshire Bridge og Forth Road Bridge og jerbanebrua Forth Bridge fører trafikk over fjorden.
Det er òg planar om å starte ei luftputebåtrute over fjorden mellom Edinburgh og Kirkcaldy.
Den indre fjorden, mellom bruene Kincardine og Forth, har mista omtrent halvparten av det tidlegare litorale området sitt etter at området vart fylt. Desse områda vert nytta til jordbruk, industri og store oskebasseng med avfall frå kolkraftverket Longannet Power Station nær Kincardine.
Fjorden har status som ein stad av særleg vitskapleg interesse og øyane i fjorden er erklært eit særskilt verneområde med over 90 000 hekkande sjøfugl kvart år. Det er eit fugleobservatorium på Isle of May.
Det finske Sametinget
Det finske Sametinget (nordsamisk Sámediggi, finsk Saamelaiskäräjät) er eit forvaltingsorgan for samane i Finland med 21 representantar i eit folkevald parlament. Presidenten i det finske sametinget er Tiina Sanila-Aikio.
Det finst tilsvarande sameting i Noreg og Sverige. Dei tre sametinga arbeider saman i Samisk parlamentarisk råd.
Det finske sametinget vart stifta i 1996, og det erstatta det samiske parlamentsutvalet (saamelaisvaltuuskunta) frå 1973. Det finske Sametinget er det høgaste politiske organet for finske samar, og det høyrer under det finske justisdepartementet, og ikkje under den finske staten. Den viktigaste oppgåva til det finske Sametinget er å planleggje og setje ut i livet det samiske kulturelle sjølvstyret som er slått fast i den finske grunnlova. Sametinget disponerer dei løyvingane som den finske staten har gjeve til samiske formål.
Sametinget sett ned sju nemnder for å arbeide med ulike delar av den samiske politikken: skole- og læremiddelnemnda, nærings- og rettigheitsnemnda, kulturnemnda, sosial- og helsenemnda, ungdomsnemnda, valnemnda og den samiske språknemnda.
Røysterett
Etter lova om sameting (974/1995, §3) er ein same ein person som reknar seg sjølv for same, under det vilkåra at:
I perioden 2012 - 2015 har det finske sametinget ei regjering beståande av følgjande medlemmer:
Immortal
Immortal er ei black metal-gruppe frå Bergen i Hordaland, starta i 1991. Gruppa vart starta av «Abbat» saman med Varg Vikernes under namnet Old Funeral. Dei rakk å vinna Alarmprisen 2001 for metall før gruppa vart oppløyst 17. juli 2003.
Be Good to Yourself
«Be Good to Yourself» er ein song av Journey frå det niande studioalbumet deira, Raised on Radio frå 1986. Songen kom ut som den første singelen frå albumet og gjekk inn på topp 10 den amerikanske Billboard Hot 100 og er så langt den siste singelen deira som har klart dette.
Journey valde å ikkje lage musikkvideo til songen, noko som var ganske uhøyrt på denne tida då MTV hadde stor innverknad og var særs populært. Årsaka var at bandet frykta å bli overeksponert.
Songen nådde niandeplassen på Billboard Hot 100, og i lag med «Don't Stop Believin'» og «Only the Young» var det den fjerde høgaste plasseringa deira på lista. Songen nådde høgare på Hot Mainstream Rock Tracks-lista, der han nådde andreplassen. Songen gjekk òg inn på lista i Canada og i Storbritannia.
Imreish
Imreish (arabisk امريش ) er ein palestinsk landsby som ligg 11 kilometer sørvest for Hebron. Landsbyen ligg i Hebron guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 1 665 i 2007.
Firth of Clyde
Firth of Clyde er er ein firth eller fjord innanfor Kintyrehalvøya i Argyll og Ayrshire i Skottland. Kilbrannan Sound er ein stor arm av Firth of Clyde, som skil Kintyrehalvøya frå Isle of Arran.
Ved munningen av fjorden er han 42 km brei. Den indre delen av fjorden deler seg i Loch Long og Gare Loch. Fjordaramane går nordover frå den store ankringsplassen utanfor Greenock kalla Tail of the Bank, som viser til ein sandbanke, som skil fjorden frå estuaret til River Clyde. Clyde er framleis nesten 3 km brei ved sandbanken og den øvre tidvassgrensa er ved overløpskanten ved Glasgow Green.
Den kulturelle og geografiske overgangen mellom fjorden og River Clyde er vag og folk omtalar ofte Dumbarton som ein stad ved Firth of Clyde, medan folk i Port Glasgow og Greenock ofte kallar fjorden nord for seg «elva». På skotsk-gælisk vert den indre delen av fjorden kalla Linne Chluaidh, medan området rundt sørlege Arran, Kintyre og Ayrshire/Galloway heiter An Linne Ghlas.
Byar og landsbyar rundt fjorden
Det ligg fleire store byar og mange landsbyar langs fjorden (her er ikkje dei langs River Clyde eller sidefjordar tekne med).
Øyar i Firth of Clyde
Det er mange øyar i fjorden. Dei største av dei er busette og har faste ferjesamband til fastlandet. Desse er:
Historie
Clyde har vore ei viktig rute til sjøen frå tidlegaste tider og slaget ved Largs markerte eit viktig vendebukt for ambisjonane til vikingane vest i Skottland.
Midt på 1800-talet vart seglsport populært på Clyde. Før dette vart seglbåtane berre nytta til praktiske føremål. Området vart kjend verda for bidraga til seglsporten og bygging av seglbåtar. Fleire kjende båtbyggarar heldt til her, som William Fife III, Alfred Mylne, G. L. Watson og David Boyd.